Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7450

1951. március 1-jén vált kötelező érvényűvé. Az A Táblázat a soron következő módosítások eredetét mutatja az érintett fő témák jegyzékével együtt, és azokat az időpontokat, amikor a Tanács az Annexet, illetve módosításait elfogadta, illetve amikor hatályba léptek, valamint amikortól alkalmazandókká váltak. Alkalmazhatóság Az e dokumentumban lévő szabványok és ajánlott gyakorlatok a Doc 7030-ban tartalmazott Körzeti Kiegészítő Eljárások - Kutatás és Mentés - alkalmazását szabályozzák, amely dokumentumban a körzeti alkalmazás kiegészítő eljárásai találhatók. A 12. Annex alkalmazandó a kutató és mentő szolgálatok létesítéséhez, fenntartásához és működéséhez a szerződő államok területén, valamint a nyílt vizeken, illetve e szolgálatok államok közötti összehangolásához. A szerződő államok kötelezettségei: Eltérések jelentése. Felhívjuk a szerződő állam figyelmét az Egyezmény 38. cikkelyéből fakadó kötelezettségére, mely értelmében a Szerződő Állam köteles a szervezet számára bejelenteni minden olyan eltérést, amely nemzeti szabályai és gyakorlatai, illetve a jelen Annexben szereplő Nemzetközi szabványok, illetve ezek bármiféle módosítása között fennállnak. Felkérjük a szerződő államot arra, hogy tegyen ilyen bejelentést minden olyan eltéréssel kapcsolatban is, amely a jelen Annexben és bármely módosításában szereplő ajánlott gyakorlat között fennáll, amennyiben az utóbbi eltérésekre vonatkozó bejelentés lényeges a Légi-navigáció biztonsága szempontjából. Felkérjük továbbá a szerződő államot arra, hogy folyamatosan tájékoztassa a Szervezetet a jövőben esetleg keletkező minden eltérésről, illetve a korábban már bejelentett bármely eltérés megszűnéséről. A szerződő államhoz a jelen Annex módosításainak elfogadását követően az eltérések bejelentéséhez külön felszólítást juttatunk el. Az állam figyelmét felhívjuk a 15. Annex rendelkezésére is, miszerint az Egyezmény 38. cikkelyéből fakadó kötelezettségén felül a nemzeti szabályzat és gyakorlat, illetve a vonatkozó ICAO szabványok és ajánlott gyakorlatok közötti eltéréseket Légiforgalmi Tájékoztató Szolgálata révén közzé kell tenni. A Tájékoztatás közzététele. A jelen Annexben meghatározott szabványok és ajánlott gyakorlatok szerint létesített, légi-járművek üzemeltetését befolyásoló berendezések, szolgálatok és eljárások bevezetéséről, megszüntetéséről, vagy megváltoztatásáról szóló tájékoztatást a 15. Annexnek megfelelően kell közölni és életbe léptetni. Az Annex szövegének használata a nemzeti szabályozásban. A Tanács 1948. április 13-án elfogadott egyik határozatában felhívja a szerződő állam figyelmét annak szükségességére, hogy saját nemzeti szabályzataiban a megoldható legteljesebb mértékben használja a szabályozó jellegű ICAO szabványok szabatos nyelvezetét, továbbá annak szükségességére, hogy jelezze a szabványoktól való eltéréseket, beleértve mindazon kiegészítő nemzeti előírást, amely a Légi-navigáció biztonságára és rendszerességére nézve lényeges. Jelen Annex előírásainak megszövegezése a lehető legteljesebb mértékben olyan, hogy a nemzeti szabályokba átültetésük szövegbeli lényegesebb változtatás nélkül váljék lehetővé. Az Annex részeinek jogállása Egy Annex a következő összetevő részekből áll, de nem szükségszerű, hogy mindegyikük mindegyik Annexben megtatálható legyen. Ezen összetevők a következő jogállás bírnak:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes